《赠含春子》
明代·程敏政

浮生容易白头侵，谁识东皇造化心。静坐久谙升降理，希声何择短长吟。

梅苞露白香仍浅，草蘖回青色自深。闻说个中生意好，无端真乐待重寻。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。